মহান স্বাধীনতা দিবস ও কোমলমতি শিশুদের সাংস্কৃতিক জগৎ আনন্দ একাডেমি এর ৩য় বর্ষ পূর্তি উপলক্ষে কেক কেটে আয়োজিত অনুষ্ঠানের শুভ উদ্বোধন করেন নাট্যজন ও সাংবাদিক প্রদীপ দেওয়ানজী। দিনব্যাপী অনুষ্ঠানমালায় শিশুদের চিত্রাংকন, সঙ্গীত এবং একাডেমি’র সকল শিক্ষার্থীদের নিয়ে উন্মুক্ত লটারি প্রতিযোগিতায় প্রধান অতিথি হিসেবে চট্টগ্রাম মা ও শিশু হাসপাতালের ভাইস প্রেসিডেন্ট মোরশেদ হোসেন চৌধুরী। উপস্থিত থেকে প্রতিযোগিতায় ক. খ ও গ বিভাগ হতে নির্বাচিত ছাত্র-ছাত্রীদেরকে ক্রেস্ট ও সনদপত্র প্রদান করেন। এরপর একাডেমি’র সকল শিক্ষার্থীদের অংশগ্রহণে বহুল আকাঙ্খিত উন্মুক্ত লটারি প্রতিযোগিতা অনুষ্ঠিত হয়। প্রথম পুরস্কার একটি হারমোনিয়াম জিতে নেয় ক্ষুদে শিক্ষার্থী অনিন্দিতা আচার্য্য, দ্বিতীয় পুরস্কার একটি কম্পিউটার টেবিল জিতে নেয় সংযুক্তা বিশ্বাস, তৃতীয় পুরস্কার তিনটি প্রতিজন একটি করে ৫৬ ইঞ্চি সিলিং ফ্যান পেয়েছে সুবাইতা সুরেন, ঋতু দেবী ও তীর্থ সাহা, চতুর্থ পুরস্কার চারটি প্রতিটি বিদেশী বড়ো দুই লিটারের হটবক্স পেয়েছে অনন্যা বড়–য়া, প্রিয়ন্তী পাল, অরিজিৎ দাশ ও রূপন্তী দে, পঞ্চম পুরস্কার দশটি প্রত্যেক শিক্ষার্থী সেমন্তী দাশগুপ্তা, জয়িতা বড়–য়া, আবরার হোসেন, প্রজ্ঞা বড়–য়া, মুন্সি ইভান আকছান ও সুদীপ্তধর জিতেছে আকর্ষণীয় টিফিন বক্স ও প্রাইজ বন্ড। আনন্দ একাডেমি’র তৃতীয় বর্ষ পূর্তি উপলক্ষে এমন মনোমুগ্ধকর আয়োজন দেখে প্রতিথিবৃন্দ বলেন, সৃজনীশল ও মননশীল চিন্তা-চেতনার চর্চা সন্তানদের প্রকৃত মানুষ হওয়ার স্বপ্ন দেখায়, আনন্দ একাডেমি নীরবে-নিভৃতে এ কাজটি করে যাচ্ছে। অতিথিবৃন্দরা আরো বলেন, চট্টগ্রাম শহরে শিশুদের নিয়ে অনেক অনুষ্ঠান হয়ে থাকে কিন্তু আজকের অনুষ্ঠান সম্পূর্ণ ব্যতিক্রম, অতিথিবৃন্দ শিশুদেরকে উৎসাহ ও আনন্দ দেওয়ার জন্য মানসম্মত পুরস্কার প্রদান করায় প্রচারবিমুখ ‘আনন্দ একাডেমি’কে ধন্যবাদ জানান। তারা অভিভাবকদের উদ্দেশ্যে বলেন, আপনার সন্তানকে ফ্রি চিত্রাংকন, সঙ্গীত ও হাতের সুন্দর লেখা শেখানোর জন্য আনন্দ একাডেমি যে উদ্যোগ গ্রহণ করেছে, তাতে আপনাদের সহযোগিতা প্রতিষ্ঠানের উদ্যোক্তাদের অনেকদূর এগিয়ে নিয়ে যাবে। লটারি প্রতিযোগিতা, চিত্রাংকন, সঙ্গীত, পুরস্কার বিতরণ ও মহান স্বাধীনতা দিবসের আলোচনা সভায় সভাপতিত্ব করেন একাডেমি’র ব্যবস্থাপনা পরিচালক আর.কে দাশ রূপু। উক্ত অনুষ্ঠানে অতিথিবৃন্দ মহান স্বাধীনতার মাসে বাঙালি জাতির অবিসংবাদিত নেতা জাতির জনক বঙ্গবন্ধু শেখ মুজিবুর রহমান, মুক্তিযুদ্ধে ত্রিশ লক্ষ শহীদ এবং ১৫ আগস্ট ঘাতক হায়েনাদের হাতে নির্মমভাবে নিহত বঙ্গবন্ধু পরিবারের সদস্যদের গভীর শ্রদ্ধাভরে স্মরণ করেন এবং শিশুদের মেধা ও মনন বিকাশে স্বাধীনতার প্রকৃত ইতিহাস তুলে ধরার জন্য আনন্দ একাডেমি’র অগ্রযাত্রা অব্যাহত রাখার আহ্বান জানান। অনুষ্ঠানে অতিথি হিসেবে উপস্থিত ছিলেন বিশিষ্ট শিল্পপতি জামাল উদ্দীন, এড. সুসেন কান্তি দাশ, সাংবাদিক কাঞ্চন মহাজন, একাডেমি’র পরিচালক জে.বি.এস আনন্দবোধি ভিক্ষু, প্রদীপ আচার্য্য, মিল্টন কান্তি নাথ, নেপাল চন্দ্র পাহক, অরূপ কুমার নন্দীর সঞ্চালনায় অনুষ্ঠিত হয়।